Telpu nomas līgums Nr. …..

|  |  |
| --- | --- |
| Ventspilī |  2024. gada …..aprīlī |

**Ventspils Tehnikums**,reģistrācijas Nr. 90000079824 (sertificēts atbilstoši ISO 9001:2015 standartam “Vidējās profesionālās izglītības un mūžizglītības īstenošana un zināšanu/prasmju novērtēšana”), juridiskā adrese: Saules iela 15, Ventspils, LV-3601, tā direktores Kristīnes Vāgneres - Davidovas personā, kura darbojas uz Nolikuma pamata (turpmāk – Iznomātājs ), no vienas puses,

un

**…….,** Reģistrācijas numurs…….., juridiskā adrese…… (turpmāk – Nomnieks), no otras puses,

abas puses kopā un katra atsevišķi turpmāk sauktas par Pusēm, bez maldiem, viltus un spaidiem noslēdz šādu līgumu (turpmāk – Līgums):

1. **Līguma priekšmets**
	1. *Iznomātājs* nodod un *Nomnieks* pieņem lietošanā par maksu Ventspils tehnikuma telpu Nr.203 - aktu zāli 313.1 m2 platībā (turpmāk – Telpa), kas atrodas Ventspilī, Saules ielā 15, ēkā ar kadastra Nr. 27000030607001 (turpmāk – Būve) uz 5,5 (piecām, komats, piecām) stundām 2024. gada 24. aprīlī laika posmā no plkst. 10.00- 15.30.
	2. Īpašuma tiesības uz Nomas objektu ir ierakstītas Kurzemes rajona tiesas Ventspils pilsētas zemesgrāmatas nodalījumā Nr.10000122038 uz Latvijas valsts vārda Izglītības un zinātnes ministrijas personā*.*
	3. Puses apliecina, ka Telpu faktiskais stāvoklis Pusēm ir zināms un tās šajā jautājumā necels pretenzijas viena pret otru.
	4. Līgums stājas spēkā ar tā abpusējas parakstīšanas un apstiprināšanas dienu Izglītības un zinātnes ministrijā un ir spēkā līdz Līguma saistību izpildei.
2. **Maksājumi un norēķinu kārtība**
	1. *Nomnieks* par Telpas nomu maksā EUR …….. (……………. euro), ieskaitot pievienotās vērtības nodokli par vienu stundu, kopējā nomas maksa ir EUR 00.00 (……………… euro ………….. centi), ieskaitot pievienotās vērtības nodokli (turpmāk – Nomas maksa).
	2. Nomas maksa tiek aprēķināta saskaņā ar 2021. gada 25.februāra Ministru kabineta noteikumu Nr. 131 “Izglītības un zinātnes ministrijas padotībā esošo profesionālās izglītības iestāžu maksas pakalpojumu cenrādis” Pielikuma XVIII sadaļas 5.2. apakšpunktu.
	3. Gadījumā, ja Telpas nomas ilgums tiek pagarināts, attiecīgi Nomas maksa tiek aprēķināta par pārtērēto laiku stundās.
	4. Nomnieks maksā Iznomātājam Nomas maksu 10 (desmit) dienu laikā pēc Iznomātāja rēķina izrakstīšanas, ieskaitot to Iznomātāja rēķinā norādītajā bankas kontā.
	5. Par Nomas maksas samaksas dienu tiek uzskatīta diena, kad rēķinā norādītā Nomas maksa ir ienākusi Iznomātāja rēķinā norādītajā bankas kontā.
3. **Pušu tiesības un pienākumi**
	1. Nomnieks, slēdzot Līgumu, ir iepazinies ar Telpas stāvokli, un ar pieņemšanas nodošanas aktu (pielikums Nr. 1) apstiprina, ka Telpa ir labā vizuālā un tehniskā stāvoklī un Nomniekam nav iebildumu pret to.
	2. Nomniekam ir pienākums izmantot Telpas mērķim, kāds ir norādīts Līgumā. Telpu izmantošanai citam mērķiem ir nepieciešama Iznomātāja rakstveida piekrišana.
	3. Nomniekam ir pienākums savlaicīgi un saskaņā ar Līguma noteikumiem samaksāt Līgumā noteiktos maksājumus.
	4. Nomniekam ir pienākums saudzīgi izturēties pret Telpu, citām Būves telpām, ko izmantos, izmantot tās netraucējot sabiedrisko kārtību un drošību, ievērot drošības tehnikas un ugunsdrošības noteikumus.
	5. Nomniekam ir pienākums lietojot Telpas, ievērot Latvijas Republikas normatīvos tiesību aktus, valsts iestāžu un pašvaldības, Ventspils Tehnikuma noteikumus (pieejami Ventspils Tehnikuma mājas lapā) un lēmumus, kā arī citu kompetentu iestāžu prasības.
	6. Nomniekam ir pienākums ziņot Iznomātājam par ugunsgrēka vai citu postošu nelaimes gadījumu iestāšanos Telpā un/vai ēkā, tiklīdz tas Nomniekam ir kļuvis zināms, un veikt avārijas seku likvidēšanu savas kompetences un iespēju robežās.
	7. Nomniekam ir pienākums nepiegružot Telpu, Būvi, tās piegulošo teritoriju, atkritumus izmest vai novietot speciāli tam paredzētos konteineros.
	8. Nomniekam ir pienākums ievērot normatīvos aktus kultūras pieminekļu aizsardzības jomā un Valsts kultūras pieminekļu aizsardzības inspekcijas norādījumus par kultūras pieminekļu izmantošanu un saglabāšanu*.*
	9. Nomniekam ir pienākums pēc pasākuma beigām Telpas nodot atpakaļ Iznomātājam tehniski un vizuāli labā, lietošanai derīgā un ne sliktākā kā saņemot stāvoklī, kādā tas fiksēts Telpu nodošanas - pieņemšanas aktā (pielikumā Nr. 1). Telpas nodošana tiek nodrošināta ar pieņemšanas – nodošanas aktu (pielikums Nr. 2)
	10. Radītos zaudējumus, Nomniekam ir pienākums atlīdzināt 5 (piecu) darba dienu laikā no Iznomātāja paziņojuma saņemšanas dienas. Maksājuma kavējuma gadījumā, Nomnieks maksā Iznomātājam līgumsodu 0,1 % par katru kavēto dienu, bet ne vairāk kā 10 % no parāda apmēra.
	11. Iznomātājs garantē Nomniekam iespēju bez jebkādiem pārtraukumiem vai traucējumiem izmantot telpu Līgumā noteiktajā kārtībā un termiņā.
	12. Pusēm nav tiesību izpaust konfidenciālu tehniska, finansiāla, komerciāla un cita rakstura informāciju, kas tām kļuvusi zināma par otru Pusi, izņemot, ja to šādas informācijas izpaušanas pienākumu paredz normatīvie tiesību akti.
4. **Pušu atbildība un strīdu risināšana**
	1. Puses saskaņā ar Latvijas Republikā spēkā esošajiem normatīvajiem tiesību aktiem ir materiāli atbildīgas par Līguma saistību pārkāpšanu, kā arī par otrai Pusei radītiem zaudējumiem.
	2. Nomnieks ir pilnā apjomā materiāli atbildīgs par Telpai nodarītajiem bojājumiem vai to bojāeju, par trešajām personām radītiem zaudējumiem, ja tas noticis Nomnieka vainas dēļ. Nomniekam ir pienākums segt visus Nomnieka darbību vai bezdarbības dēļ Iznomātājam nodarītos zaudējumus, tajā skaitā, bet ne tikai Iznomātāja izdevumus par Telpas ugunsdrošības sistēmas, apsardzes vai komunikāciju sistēmu apkalpojošo personu izsaukumu laikā, kad to lieto Nomnieks.
	3. Ja Nomnieks neveic Nomas maksas un/vai citu maksājumu samaksu Līgumā norādītajos termiņos un apmēros, Iznomātājs var prasīt no Nomnieka līgumsodu 0,5 % (nulle, komats, pieci procenti) apmērā no kavētās maksājuma summas par katru nokavēto dienu, bet ne vairāk kā 10 % (desmit procentus) no kavētās maksājuma summas. Līgumsoda samaksa neatbrīvo Nomnieku no pielīgto saistību izpildes.
	4. Iznomātājs nav atbildīgs par komunālo un citu pakalpojumu sniedzēju vainas dēļ radītiem apgrūtinājumiem Telpas lietošanā.
	5. Visus strīdus un domstarpības, kas rodas sakarā ar Līguma izpildi, Puses risina sarunu ceļā. Ja sarunu ceļā strīds netiek atrisināts, tas tiek risināts tiesā, atbilstoši Latvijas Republikas normatīvo tiesību aktu noteikumiem.
	6. Puses tiek atbrīvotas no atbildības par šī Līguma pilnīgu vai daļēju neizpildi, ja tā radusies nepārvaramas varas rezultātā. Par nepārvaramu varu Puses uzskata ugunsgrēkus, kas nav radies Nomnieka vainas rezultātā, dabas katastrofas, militāru agresiju, streikus, grozījumus Latvijas Republikas normatīvajos aktos, valsts institūciju lēmumus un citus nepārvaramas varas izpausmes veidus, kas traucē izpildīt šo Līgumu, un kas nav izveidojušies kā Pušu darbības vai bezdarbības tiešas vai netiešas sekas, un kurus Puses nav paredzējušas un nav varējušas paredzēt, noslēdzot šo Līgumu.
5. **Citi noteikumi**
	1. Līgums stājas spēkā ar brīdi, kad to ir parakstījušas abas Puses, un ir spēkā līdz visu Līgumā noteikto saistību pilnīgai izpildei.
	2. Puse nav tiesīga bez otras Puses rakstiskas piekrišanas nodot no Līguma izrietošās tiesības un/vai saistības trešajām personām.
	3. Līgums ir saistošs Pušu un to attiecīgo tiesību un saistību pārņēmējiem, pilnvarotajiem un pārstāvjiem.
	4. Jebkuri grozījumi vai papildinājumi Līgumā izdarāmi rakstveidā, un tie kļūst par neatņemamu Līguma sastāvdaļu ar brīdi, kad tos ir parakstījušas abas Puses.
	5. Jautājumos, kas nav atrunāti Līgumā, Puses risina, piemērojot normatīvos aktus.
	6. Ja kāds no Līguma noteikumiem zaudē savu juridisko spēku, tas neietekmē citus Līguma noteikumus.
	7. Puses vienojas, ka Iznomātāju Līguma izpildes nodrošināšanā un Telpu nodošanas-pieņemšanas aktu (Līguma 1. un 2. pielikums) sastādīšanā un parakstīšanā pārstāv:
		1. No Iznomātāja puses: Uldis Bergmanis, tālruņa numurs 22014704, e-pasts: uldis.bergmanis@ventspilstehnikums.lv.
		2. No Nomnieka puses: …………………………..
	8. Līgums sagatavots 3 (trīs) eksemplāros latviešu valodā uz 3 (trīs) lapām, kā arī diviem pielikumiem, katrs uz vienas lapas. Viens Līguma eksemplārs glabājas pie Iznomātāja un viens – pie Nomnieka, trešais - Izglītības un zinātnes ministrijā.
6. **Pušu rekvizīti un paraksti**

|  |  |
| --- | --- |
| **Iznomātājs:** | **Nomnieks:** |
|

|  |  |
| --- | --- |
| *(***Ventspils Tehnikums**Saules iela 15, Ventspils, LV-3601Reģistrācijas Nr. 90000079824Banka: Valsts kase Kods: TRELLV22Konts: LV16TREL215030003900Be-pasts:info@ventspilstehnikums.lvtālruņa. Nr.: 636 22 663 | *(Norādīt nosaukumu vai vārdu, uzvārdu)*(*Norādīt juridisko adresi vai deklarēto adresi*)Reģistrācijas Nr./Personas kods \_\_\_\_\_\_\_\_\_\_\_\_\_\_\_Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_e-pasts: \_\_\_\_\_\_\_\_\_\_ *(obligāti norādīt)*tālruņa. Nr.: \_\_\_\_\_\_\_\_\_\_*(obligāti norādīt)* |

 | **…..** |
| Direktore: |  |
| \_\_\_\_\_\_\_\_\_\_\_\_\_\_\_\_ K.Vāgnere-Davidova \_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_ …… |

1. pielikums

Telpu nomas līgumam Nr…….

TELPAS

NODOŠANAS - PIEŅEMŠANAS AKTS Nr.1.

Ventspilī, 2024. gada \_\_\_.aprīlī

 Mēs, zemāk parakstījušies, Iznomātājs un Nomnieks, sastādījām šo aktu par sekojošo:

pamatojoties uz 2024.gada \_\_\_\_\_\_\_\_ līgumu par neapdzīvojamo telpu nomu Nr. …………Iznomātājs nodod, bet Nomnieks pieņem nomas lietošanai:

1. Ventspils Tehnikuma aktu zāli (telpa Nr.203) Saules ielā 15, Ventspils (turpmāk - Telpa);

 Telpu nodošanas - pieņemšanas brīdī konstatēts, ka nomas lietošanā nododamās Telpas, aprīkojums, un telpā esošās komunikācijas ir teicamā tehniskā stāvoklī.

 Nomniekam nav pretenziju par nododamās Telpas, aprīkojuma un komunikāciju tehnisko stāvokli.

 Akts sastādīts divos eksemplāros, no kuriem viens eksemplārs glabājas pie Iznomātāja, bet otrs – pie Nomnieka.

NODOD: PIEŅEM:

Iznomātājs: Nomnieks:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

2. pielikums

Telpu nomas līgumam Nr…….

TELPAS

NODOŠANAS - PIEŅEMŠANAS AKTS Nr.2.

Ventspilī, 2024.gada \_\_\_.aprīlī

 Mēs, zemāk parakstījušies, Iznomātājs un Nomnieks, sastādījām šo aktu par sekojošo:

pamatojoties uz 2024.gada \_\_\_\_\_\_\_\_ līgumu par neapdzīvojamo telpu nomu Nr. ………… Nomnieks nodod, bet Iznomātājs pieņem nomas lietošanai:

1. Ventspils Tehnikuma aktu zāli (telpa Nr.203) Saules ielā 15, Ventspils (turpmāk - Telpa);

 Telpu nodošanas - pieņemšanas brīdī konstatēts, ka nomas lietošanā nododamās Telpas, aprīkojums, un telpā esošās komunikācijas ir teicamā tehniskā stāvoklī.

 Iznomātājam nav pretenziju par nododamās Telpas, aprīkojuma un komunikāciju tehnisko stāvokli.

 Akts sastādīts divos eksemplāros, no kuriem viens eksemplārs glabājas pie Iznomātāja, bet otrs – pie Nomnieka.

NODOD: PIEŅEM:

Nomnieks: Iznomātājs:

\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_